ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
خریف مارکیٹنگ سیزن 21-2020 کے دوران کم از کم امدادی قیمت  کا نفاذ
کے ایم ایس خریداری کے عمل کے تحت 56965.62 کروڑ قیمت کی دھان کی خریداری کی گئی ہےجس سے تقریباً26.80 لاکھ دھان کے کسانوں کو فائدہ پہنچا ہے
نئی دہلی،24نومبر 2020/ موجودہ خریف مارکیٹنگ سیزن کے ایم ایس کے دوران حکومت نے اپنے موجودہ کم از کم امدادی قیمت  اسکیموں کے مطابق کسانوں سے ایم ایس پی پر خریف 21-2020 فصلوں کی خریداری جاری رکھی ہے، جیسا کہ گزشتہ سیزن میں کیا گیا تھا۔
خریف 21-2020 کے لئے دھان کی خریداری پنجاب، ہریانہ، اترپردیش، تلنگانہ، اتراکھنڈ، تمل ناڈو، چندی گڑھ، جموں اور کشمیر، کیرل ،گجرات، آندھراپردیش، اڈیشہ اور مہاراشٹر جیسی ریاستوں/مرکز کے زیر انتظام علاقوں میں بہتر طریقے سے چل رہی ہے۔ گزشتہ سال کے 256.58 کے مقابلے میں اس سال  تک 301.72 ایل ایم ٹی سے زیادہ دھان کی خریداری کی جاچکی ہے اور اس طرح گزشتہ سال کے مقابلے میں دھان کی خریداری میں 17.59 فی صد کا اضافہ درج کیا گیا ہے۔ 301.72 ایل ایم ٹی کی کل خریداری میں سے اکیلے پنجاب میں 202.23 ایل ایم ٹی کا تعاون دیا ہے، جو کل خریداری کا 67.02 فی صد ہے۔
فی الحال جاری کے ایم ایس خریداری آپریشن کے تحت 56965.62 کروڑ روپے قیمت کے دھان کی خریداری کی گئی ہے اور اس سے تقریباً26.80 لاکھ کسانوں کو فائدہ پہنچا ئے گا۔
اس کے علاوہ ریاستوں کی تجاویز کی بنیاد پر تملناڈو، کرناٹک ، مہاراشٹر، تلنگانہ، گجرات، ہریانہ، اترپردیش ، اڈیشہ، راجستھان اور آندھراپردیش ریاستوں کے لئے امدادی قیمت اسکیم  کے تحت خریف مارکیٹنگ سیزن 2020 کے دوران 45.24 ایل ایم ٹی دالوں اور تلہنوں کی خریداری کے لئے بھی منظوری دی گئی تھی۔ اس کے علاوہ ، آندھراپردیش، کرناٹک ، تمل ناڈو اور کیرل ریاستوں کے لئے 1.23 ایل ایم ٹی کھوپرا  کی خریداری کے لئے بھی منظوری دی گئی تھی۔ دیگر ریاستوں /مرکز کے زیر انتظام علاقوں کے لئے پی ایس ایس کے تحت دلہن ، تلہن اور کھوپرے کی خریداری تجاویز کی حصول پر منٖظوری دی جائے گی تاکہ سال 21-2020 کے لئے ریاستی نوڈل ایجنسی کے ذریعہ مرکزی نوڈل ایجنسی ان فصلوں کے ایف اے کیو گریڈ کی خریداری اعلان شدہ ایم ایس پی پر راست رجسٹرڈ کسانوں سے کرسکیں، اگر متعلقہ ریاستوں –مرکز کے زیر انتظام علاقوں میں اعلان شدہ مدت کے دوران فصلوں کی بازار شرح این ایس پی سے کم ہوجاتی ہے۔
حکومت نے اپنی نوڈل ایجنسیوں کے ذریعہ 23نومبر 2020 تک 76971.05 ایم ٹی مونگ، اڑد، مونگ پھلی کی پھلی اور سویا بین کی خریداری کی ہے جس کا ایم ایس پی قیمت 415.85 کروڑ روپے ہے اور اس سے تمل ناڈو ، مہاراشٹر، گجرات ،ہریانہ ، اور راجستھان کے 44482 کو کسانوں کو فائدہ ملا ہے۔
اسی طرح 2 نومبر 2020 تک 52.40 کروڑ روپے کے ایم ایس پی قیمت پر 589 ایم ٹی کھوپرا  کی خریداری کی گئی ہے جس سے کرناٹک اور تمل ناڈو کے 3961کسان مستفید ہوئے ہیں جبکہ گزشتہ سال اسی مدت کے دورا ن 293.34 ایم ٹی کھوپرے کی خریداری کی گئی تھی۔ کھوپرا اور اڑد کے سلسلہ میں ، زیادہ تر اہم پیداواری ریاستوں میں خریداری شرح ایم ایس پی سے زیادہ ہے۔ خریف دلہن اور تلہن کے سلسلہ میں ریاست /مرکز کے زیر انتظام علاقے کی حکومتیں آنے کی بنیاد پر کی گئی تاریخ سے خریداری شروع کرنے کے لئے تیار کررہے ہیں۔
پنجاب، ہریانہ ، راجستھان ، مدھیہ پردیش اور تلنگانہ ، آندھراپردیش، مہاراشٹر اور ہریانہ ریاستوں میں ایم ایس پی کے تحت بیج ، کپاس  کی خریداری کا کام بہتر طریقے سے چل رہا ہے۔23 نومبر 2020 تک 6783.52 کروڑ روپے کی قیمت کی 22لاکھ 60ہزار 823کپاس کی گانٹھیں کی خریداری کی گئی ہے، جس سے 4 لاکھ 553 ہزار 560 کسانوں کو فائدہ ہوا ہے۔
وزیراعظم کا دفتر
وزیر اعظم نے دفاع سے متعلق تفویض اعزاز کی تقریب میں شرکت کی
وزیر اعظم جناب نریندر مودی نے آج راشٹرپتی بھون میں دفاع سے متعلق تفویض اعزاز کی تقریب میں شرکت کی۔
وزیر اعظم نے ٹوئیٹ کیا:
’’راشٹرپتی بھون میں دفاع سے متعلق تفویض اعزاز کی تقریب میں شرکت کی جہاں مقتدر سروس ایوارڈس پیش کیے گئے۔ ہمیں ان سب پر فخر ہے جنہیں ان اعزازات سے نوازا گیا ہے۔‘‘
سائنس اور ٹیکنالوجی کی وزارت
مشاہداتی ایسٹرونومی  سے متعلق قومی ورکشاپ میں اس شعبے سے طویل عرصے سے چلی آرہی سائنسی مشکلات پر تبادلہ خیال ہوگا
اس ورکشاپ کا اہتمام 5 اپریل سے 9 اپریل 2021 کے دوران کیا جائے گا
ملک بھر کے مختلف اداروں کے سائنس داں ’ایسٹرو فزیکل جیٹس اینڈ آبزرویشنل فیسبلی ٹیز: نشینل پرسپیکٹو‘ کے عنوان سے ایک قومی ورکشاپ میں مشاہداتی علم نجوم کے شعبے میں لمبے عرصے سے چلے آرہے مختلف سائنسی مسائل پر تبادلہ خیال کریں گے۔
اس ورکشاپ کا اہتمام 5 اپریل سے 9 اپریل کے درمیان کیا جائے گا۔ توقع ہے کہ اس میں ہندوستان بھر کے 30 سے زیادہ اداروں کے 200 سائنس داں اور نوجوان محققین ایک ساتھ مل بیٹھ کر ستاروں سے لے کر گیلکسیز سمیت مختلف زمروں کی چیزوں سے کھلنے والے پھواروں کے آؤٹ فلو کے بارے میں صلاح ومشورہ کریں گے۔
ایسٹروفزیکل جیٹس  کے آؤٹ فلو کی شکل میں جانا جاتا ہے اور وہ گیلسٹیک اور ایکسٹرا۔ گیلیسٹک دونوں طرح کے وسیلوں کے بیچ اخراج کی ایک توسیع شدہ کرن کی شکل میں دیکھے جاتے ہیں۔ اینگ میگٹیک وسیلوں کے پیچھے کی فزیکل بے حد کم سمجھ میں آنے والے شعبوں میں سے ایک ہے اور ایسے دلچسپ وسیلوں کے بارے میں موجودہ جانکاری کو بہتر بنانے کی سمت میں اور زیادہ توجہ دینے کی ضرورت ہے۔ مشاہداتی سائنسز کے اریہ بھٹ ریسرچ انسٹی ٹیوٹ جو بھارت سرکار کے سائنس وٹکنالوجی کے محکمے کے ایک خود مختار ادارہ ہے کے ذریعے اس منعقدہ ورکشاپ میں اس بات پر من تھن  کیا جائے گا کہ موجودہ اور آئندہ بھارتی مشاہداتی سہولتوں کا استعمال کرکے ہماری برادری ان طویل مدت والی سائنسی مسائل کے حل میں کیسے تعاون دے سکتا ہے۔ اس پورے ورکشاپ کو آن لائن پلیٹ فارم کے ذریعے ہیوسٹ کیا جائے گا۔
ہندوستان میں علم نجوم کے جاننے والوں کا ایک بڑا حصہ اکیٹو گیلیسٹک نیوکلی  گامارے برسٹ  سپرنواواے اکسرے بینریز جیسے ایسٹرو فزیکل وسیلوں کے لئے کام کرتا ہے اور اس کے لئے کثیر ویولینتھ مشاہداتی سہولیات کی ایک رینج کا استعمال کرتا ہے۔ اس کے علاوہ ایریز نینی کٹ مستقبل قریب میں ملک کے دیگر اہم اداروں کے ساتھ مل کر دیسی سطح کی کوششوں اور بین الاقوامی تعاون کے ذریعے آنے والی دہائیوں کے دوران اس موضوع سے جڑے مختلف مورچوں سے نمٹنے کے لئے بڑی مشاہداتی سہولتوں کی ایک نسل کو تیار کرنے کی اسکیم تیار کی گئی ہے۔
مجوزہ ورکشاپ کا مقصد تمام فریقوں کو ایک ساتھ لانا ہے تاکہ اس موضوع پر تفصیل سے تبادلہ خیال کیا جاسکے اور اب تک کی گئی پیش رفت کا جائزہ لیا جاسکے اور ہندوستانی برادری کو ایک بڑی حد تک مضبوط بنایا جاسکے۔ اس ورکشاپ کا اہتمام سائنس وٹکنالوجی کے محکمے کی گولڈن جوبلی یادگاری سال 2021-1971) کے اک حصے کے طور پر اہتمام کیا جارہا ہے اور ساتھ ہی یہ آزادی کے 75 سال پورے ہونے کے جشن منانے والے پہلے قومی پروگراموں آزادی کا امرت مہوتسو میں ایک ہے۔
ممبئی کے ٹاٹا انسٹی ٹیوٹ آف فنڈ اینٹل ریسرچ، بنگلورو کے انڈین انسٹی ٹیو آف ایسٹروفزکس، ممبئی کے بھابھا ایٹومک ریسرچ سینٹر، بنگلورو کے رمن ریسرچ انسٹی ٹیوٹ، پنے کے نشینل سینٹر برائے ریڈیو ایسٹرو فزکس، کولکاتا کے سہا انسٹی ٹیوٹ آف نیوکلیئرفزکس، انٹر-یونیورسٹی فار ایسٹرونومی اور ایسٹرو فزکس  فزکس ریسرچ لیباریٹری احمد آباد اور بنگلورو کے ایسرو ہیڈ کوارٹرس کے ساتھ ایریز کے ذریعے اس 5 روزہ ورکشاپ کا اہتمام کیا جارہا ہے۔
..................................................
ش ح، ح ا، ع ر
31-03-2021
U-3242
(Visitor Counter : 116
وزارات ثقافت
حکومت کے گزشتہ 7 برسوں کے دوران ہمارےمسروقہ تاریخی ورثہ کا 75 فیصد واپس لایا گیا:جناب جی کشن ریڈی
ان تاریخی نوادرات کا واپس لایا جانا ہندوستان کے افتخار کو بحال کرنے کے ساتھ ساتھ ہمارے ملک کے تاریخی ماضی کی عظمت کو تسلیم کرنے کی سمت میں ایک فعال قدم ہے:وزیر ثقافت
خاص خاص جھلکیاں:
- وزیراعظم جناب نریندر مودی کی انتھک کوششوں کی وجہ سے ان تاریخی آثار کی با ز یابی عمل میں لائی جاسکی ہے:جناب جی کشن ریڈی
- مجموعی طور پر 54 تاریخی نوادرات کی، 1976 سے آج تک غیرممالک سے باز یابی کی جاچکی ہے۔
- ہندوستان میں 2014 سے اب تک41 تاریخی نوادرات بیرونی ممالک سے واپس لائی جاچکی ہے۔
- اس جدوجہد میں دوسروں کے علاوہ، وزارت خارجہ،ماہرین آثار قدیمہ، اور سی بی آئی کی طرف سے بھی زبردست پیمانے پر تعاون حاصل رہا ہے۔
ثقافت، سیاحت اور شمال مشرقی خطے کی ترقی کے وزیر جناب جی کشن ریڈی نے راجیہ سبھا میں ایک تحریری جواب کے ذریعہ یہ معلومات بہم پہنچائی کے 1976 سے اب تک مجموعی طور پر 54 تاریخی نوادرات بیرونی ممالک سے ملک میں واپس لائی جاچکی ہے۔
بعد میں مزید تفصیلات فراہم کرتے ہوئے جناب جے کشن ریڈی نے کہا کہ‘‘یہ ہمارے لئے فخر کی بات ہے کہ ہم اپنے بہت سے مسروقہ تاریخی آثار کو غیرممالک سے واپس اپنے ملک میں لانے میں کامیاب رہے ہیں’’۔انہوں نے اس بات کا بھی انکشاف کیا کہ گزشتہ 7 برسوں کے دوران اب تک سب سے بڑی تعداد میں تاریخی نوادرات کی باز یابی کی گئی ہے۔2014 سے اب تک ہندوستان 41 تاریخی نوادرات باز یاب کرنے میں کامیاب رہا ہے۔جو باز یاب کئے جانے والے کل نوادرات کے 75 فیصد سے زیادہ ہے۔
وزیر موصوف نے اس سلسلے میں وزیراعظم نریندر مودی کی بھی تعریف کی جن کی انتھک کوششوں کی وجہ سے ان آثار قدیمہ کی بیرونی ممالک سے باز یابی ممکن ہوپائی۔ انہوں نے مزید کہا ‘‘ میں یقین رکھتا ہوں کہ حالیہ کامیابی ہمارے غیرممالک کے ساتھ مسلسل بہتر ہوتے ہوئے ان ثقافتی رشتوں کی وجہ سے ممکن ہوئی ہے،جو ہمارے وزیراعظم کے بہت سے ممالک کے سربراہوں کے ساتھ ذاتی تعلقات پر مبنی ہیں۔ اسی بنا پر ان اشیا ء کی تیز رفتار واپس ممکن ہوپائی۔’’
جناب کشن ریڈی نے، محکمہ آثار قدیمہ سی بی آئی کے ساتھ ساتھ دیگر بہت سے سرکاری اداروں کی طرف سے اس مہم کے لئے کی جانے والی مسلسل کوششوں کو بھی سراہا۔مرکزی وزیر نے کہا ‘‘ ہندوستانی فن پاروں اور ثقافتی ورثہ جات کا تحفظ کرنا ہندوستان کی خارجہ پالیسی کا جزولاینفک ہے۔اس بنا پر ان تاریخی نوادرات کا حاصل کرنا اور اپنے ملک میں واپس لایا جانا ہندوستان کی عظمت کو بحال کرنے اور اپنے ملک کے تاریخی ماضی کو پہچاننے اور اس کا اعتراف کرنے والا ایک اقدام ہے۔ہم خارجی امور کی وزارت کے ساتھ بہت نزدیکی طور پر مل کر اس عمل کو مہمیز دینے کے لئے اور ایسے نوادرات کی فورا ً واپسی کے لئے ضروری دستاویزی کام مکمل کرنے کی سمت میں کام کررہے ہیں۔’’
نوجوانوں کے امور اور کھیل کود کی وزارت
کل نئی دہلی میں جی 20 گروپ کے وائی 20 مذاکرات کے تحت ‘مشترکہ مستقبل: جمہوریت اور نظام حکومت میں نوجوان’ موضوع پر اجلاس منعقد کیا جائے گا
جمہوریت اور نظام حکومت کے شعبوں میں نوجوانوں کی طاقت کو نمایاں کرنے کی کوشش کے تحت آفس آف انٹرنیشنل پروگرامز، شری رام کالج آف کامرس حکومت ہند کی وزارت برائے امور نوجواں اور کھیل کے ساتھ مل کر 22 فروری 2023 کو ایک ورکشاپ منعقد کرنے جارہا ہے۔ یہ ورکشاپ جی 20 کے مجموعی فریم ورک کے تحت یوتھ 20مذاکرات کی سرگرمیوں کے حصہ کے طور پر منعقد کیا جائے گا۔
مس میتاراجیولوچن، سکریٹری، محکمہ امور نوجواں، وزارت امور نوجواں اور کھیل کے ذریعے مجمع کو خطاب کرنے کی توقع ہے۔
ورکشاپ کے تین اہم موضوعات ‘‘ڈیجیٹل انڈیا’’، ‘‘طلبا پر مرکوز نظام حکومت’’ اور ‘‘پالیسی سیکٹر’’ ہوں گے۔ اس موقع پر دلی-این سی آر خطہ کے صنعت کاروں کے شریک ہونے کی امید ہے۔ ملک سے باہر اعلی تعلیم حاصل کررہے کالج کے سبھی طلبا ورچوئل طریقے سے اس ورکشاپ میں شامل ہوں گے۔
اجلاس کے بعد پوری ورکشاپ کی تفصیل اور پالیسی سے متعلق پیش کی گئی رائے کو ایک رپورٹ میں جمع کیا جائے گا۔
محکمہ امور نوجواں کے بارے میں:
نوجوان ملک کا مستقبل ہیں اور ساتھ ہی اس کے بیش قیمتی انسانی وسیلہ بھی ہیں۔ان کی تخلیقی اور تعمیراتی توانائیوں سے زیادہ سے زیادہ فائدہ حاصل کرنے کے لیے یہ محکمہ صلاحیت سازی اور ملک کی تعمیر کے دو مقاصد پر کام کررہا ہے۔
او آئی پی، ایس آر سی سی کے بارے میں:
آفس آف انٹرنیشنل پروگرامز، شری رام کالج آف کامرس کا مقصد بین ثقافتی اور تعلیمی لین دین کے پروگراموں کے ذریعے بین الاقوامی ماحول تیار کرنا اور اسے پھیلانا ہے۔ یہ یونیورسٹیوں، اداروں اور بین الاقوامی تنظیموں کے ساتھ مل کر تعلیم، تحقیق اور تدریسی سرگرمیوں میں اشتراک و تعاون کی سہولت فراہم کرتا ہے۔
سال 2015 میں اپنی شروعات کے بعد سے ہی او آئی پی-ایس آر سی سی، ہارورڈ یونیورسٹی ، ملبورن یونیورسٹی ، اتریخت یونیورسٹی  وغیرہ جیسے سرکردہ عالمی تعلیمی اداروں کے ساتھ 175 سے زیادہ قومی اور بین الاقوامی پروگرام منعقد کرچکا ہے۔ اس کے علاوہ متعدد وزارتوں جیسے کہ امورنوجواں کی وزارت، الیکٹرانکس کی وزارت، امور خارجہ کی وزارت، ثقافت کی وزارت اور نیتی آیوگ کے تعاون سے کئی پرچم بردار پروگرام بھی منعقد کرچکا ہے۔ او آئی پی نے متعدد سفارتخانوں اور بین الاقوامی تنظیموں مثلا دلی میں عالمی بینک، دلی میں یو این ڈی پی، انٹرنیشنل کوآپریٹیو الائنس- ایشیا پیسفک ، بینکاک میں یونیسکیپ، پیرس میں یونیسکو اور نیویارک میں اقوام متحدہ کے ہیڈکوارٹر کے ساتھ بات چیت اور مذاکرات کی میزبانی بھی کرچکا ہے۔
ماحولیات، جنگلات اور موسمیاتی تبدیلی کی وزارت
کچرے کا بندوبست
نئی دہلی، 8 فروری 2019/ماحولیات ، جنگلات اورآب و ہوا کی تبدیلی کی وزارت نے میونسپل ٹھوس کچرے  کے ضابطوں مجریہ 2000 کی جگہ ٹھوس کچرے کے بندوبست کے ضابطہ 2016 کو مشتہر کیا ہے۔ ان ضابطوں میں کچرا پیدا کرنے والوں کو ہدایت کی گئی ہے کہ وہ کچرا پیدا کرنے کی جگہ پر ہی اس کو الگ الگ کریں اور الگ کئے گئے کچرے کو مصدقہ کچرا اٹھانے والوں یا کچر ا جمع کرنے والوں کے حوالے کریں۔ ان ضابطوں میں تمام ریزیڈینٹ کی فلاح و بہبود اور مارکیٹ ایسوسی ایشنوں ، چہا ردیواری کے اندر رہنے والوں طبقوں ، اداروں ، تمام ہوٹلوں اور ریستورانوں پر یہ لازمی کردیا گیا ہے کہ وہ کچرے کو اس کی جگہ پر ہی الگ الگ کریں اور اس الگ الگ کئے گئے کچرے کو الگ الگ ڈبوں میں رکھیں اور جس کچرے کو ری سائیکل کیا جانا ہے اسے مصدقہ کچرا اٹھانے والوں یا کچرے کو ری سائیکل کرنے والے مصدقہ افراد کے حوالے کریں۔
ماحولیات ، جنگلات اور آب و ہوا کی تبدیلی کے وزیر مملکت ڈاکٹر مہیش شرما نے آج لوک سبھا میں ایک سوال کے تحریری جواب میں یہ بات بتائی۔
۔۔۔۔۔۔۔۔۔۔۔
م ن ۔ ج ۔ ج۔
U- 835
(Visitor Counter : 49
زراعت اور کاشتکاروں کی فلاح و بہبود کی وزارت
شوبھا کرند لاجے نے زراعت اور کسانوں کی بہبود کی وزارت میں وزیر مملکت کی حیثیت سے چارج سنبھالا
محترمہ شوبھا کرند لاجے نے زراعت اور کسانوں کی بہود کی وزارت میں وزیر مملکت کی حیثیت سے چارج سنبھال لیا ہے۔زراعت اور کسانوں کی بہبود کے مرکزی وزیر جناب نریندر سنگھ تومر نے محترمہ شوبھا کا خیر مقدم کیا اور ان کی مستقبل کی ذمہ داریوں کے تئیں اپنی نیک خواہشات پیش کیں۔
محترمہ شوبھا نے نئی ذمہ داریاں سوپنے جانے کیلئے اعلیٰ قیادت کے تئیں تشکر کا اظہار کیااور وزارت میں ذمہ داریاں نبھانے کے عزم کا بھی یقین دلایا ۔
چارج سنبھالنے کے بعد محترمہ شوبھا نے میڈیا اور وزارت کے اپنے سینئر عہدہ داروں کے ساتھ بھی بات چیت کی۔اس موقع پر وزارت کے سینئر افسران بھی موجو د تھے۔
شہری ہوابازی کی وزارت
نوی ممبئی، وجے پورہ، ہاسن، نوئیڈا ، ہیراسر اور دھولیرا گرین فیلڈ ہوائی اڈے پر اگلے تین سال میں پروازوں کی آمد و رفت شروع ہو جائے گی
21 نئے گرین فیلڈ کے قیام کی، اصولی طور پر منظوری دی گئی ہے
حکومت ہند نے پورے ملک میں 21 نئے گرین فیلڈ ہوائی اڈوں کے قیام کے لیے ’اصولی‘ طور پر منظوری دے دی ہے، یعنی گوا میں موپا، نوی ممبئی، مہاراشٹر میں شرڈی اور سندھو درگ، کرناٹک میں کلبرگی، وجے پورہ، ہاسن اور شیوموگا، مدھیہ پردیش میں ڈبرا ، اتر پردیش میں کشی نگر اور نوئیڈا ، گجرات میں دھولیرا اور ہیراسر، پڈوچیری میں کرائیکل، آندھرا پردیش میں دگادرتھی، بھوگاپورم اور اورواکل ، مغربی بنگال میں درگاپور، سکم میں پاکیونگ، کیرالہ میں کنور اور اروناچل پردیش میں ہولونگی ۔
ان میں سے پچھلے 3 سال کے 2021 میں اورواکل ، 2021 میں سندھو درگ، 2021 میں کشی نگر، 2022 میں ایٹا نگر، 2023 میں موپا اور 2023 میں شیو موگا 6 ہوائی اڈوں سمیت 11 گرین فیلڈ ہوائی اڈوں پر پروازوں کی آمد و رفت شروع کی گئی ہے۔
باقی ماندہ گرین فیلڈ ہوائی اڈوں میں سے جہاں اس وزارت کی طرف سے 'اصولی' طور پر منظوری دے دی گئی ہے، نوی ممبئی، وجئے پورہ، ہاسن، نوئیڈا ، ہیراسر اور دھولیرا کے ہوائی اڈوں کے مکمل ہونے کا کی ممکنہ تاریخیں اگلے تین سال میں امکان ہے ۔
تاہم، ہوائی اڈوں کی تعمیر کے لیے ٹائم لائنز کا انحصار مختلف عوامل پر ہے جیسے کہ زمین کا حصول، لازمی منظوری، رکاوٹوں کو دور کرنا، متعلقہ ہوائی اڈے کے ڈویلپرز کی طرف سے مالیاتی بندش وغیرہ۔
یہ ہوائی اڈے اقتصادی سرگرمیوں کے مرکز کے طور پر کام کریں گے اور ان سے ریاست کی معیشت پر کئی گنا اثر پڑے گا۔ شہری ہوا بازی کے شعبے اور اقتصادی ترقی کے درمیان گہرا تعلق سمجھا جاتا ہے ۔
یہ جانکاری شہری ہوابازی اور اسٹیل کے وزیر نے جیوترادتیہ ایم سندھیا نے آج لوک سبھا میں ایک سوال کے تحریری جواب میں دی۔۔
۔۔۔
ش ح ۔ اس ۔ ت ح
U – 2836
(Visitor Counter : 51
نائب صدر جمہوریہ ہند کا سکریٹریٹ
نائب صدر جمہوریہ ہند نے دنیا میں زود برہمی ، عدم رواداری اور عدم برداشت میں اضافے پر تشویش کا اظہار کیا
امن و آشتی، داخلی امن اور مسرت کے فروغ کے لئے مزید سکون بخشی کی ضرورت ہے: صدر جمہوریہ ہند
اُپ راشٹرپتی بھون میں ست گرو کے ساتھ سمواد کی تقریب کی میزبانی کی
نئی دہلی، 2/اگست۔ نائب صدر جمہوریہ ہند جناب ایم وینکیا نائیڈو نے دنیا میں زود برہمی ، عدم رواداری اور عدم برداشت میں روز افزوں ہوتے اضافے پر تشویش کا اظہار کرتے ہوئے امن و آشتی، داخلی امن اور مسرت کو فروغ دینے والی مزید سکون بخش آوازوں کی ضرورت پر زور دیا ہے۔ جناب ایم وینکیا نائیڈو اُپ راشٹرپتی بھون میں ’’ست گرو کے ساتھ سمواد‘‘ کے عنوان سے ست گرو جگی بسودیو کے خطبے کی تقریب سے خطاب کررہے تھے۔
جناب ایم وینکیا نائیڈو نے کہا کہ ہماری مشینی طرز زندگی اور دباؤ والے روز مرہ کے کام ہماری زندگی میں زبردست کشیدگی پیدا کررہے ہیں۔ انھوں نے اس بات پر بھی تشویش کا اظہار کیا کہ پوری دنیا میں آج غصہ اور نفرت، اچھے اور مثبت خطابات کو بدنما بنارہے ہیں۔ یہ ہماری ترقی کے لئے بہتر نہیں ہے۔
اس موقع پر جناب ایم وینکیا نائیڈو نے داخلی امن، پرسکون اذہان اور مسرتوں سے لبریز دلوں کی ضرورت پر زور دیتے ہوئے روحانی رہنماؤں سے اپیل کی کہ عوام الناس سے وقتاً فوقتاً نہیں بلکہ کم کم وقفے کے ساتھ گفتگو کرنی چاہئے اور ان کے معیار زندگی میں بہتری کے لئے ان کی روحانی رہنمائی کریں۔ انھوں نے کہا کہ ست گرو جگی بسودیو کو انتہائی پیچیدہ اور سنگین تصوارات کی بھی آسان تفہیم کی مہارت حاصل ہے۔وہ ایک ایسے گرو ہیں جو عوام الناس کو امید، امن اور مثبت سوچ کا پیغام دیتے ہیں۔
جناب نائیڈو نے اپنی تقریر میں آگے کہا کہ ہم میں سے بیشتر وہ لوگ جو واد اور وِواد سے مانوس ہیں ان میں سمواد کے ذریعے ایک تازہ کار تبدیلی پیدا کی جاسکتی ہے۔ انھوں نے امید ظاہر کی کہ سمواد ’سداسد وویکا‘ یعنی غیر صداقت سے صداقت کو علیحدہ کرنے کی اہلیت اور فراست پیدا کرے۔ جناب نائیڈو نے اس موقع پر مسرت اور خوشی پر ست گرو کے خطبے کی ستائش کرتے ہوئے پانی کے بچاؤ کے لئے ان کے ’’ریلی فار ریورز‘‘  کی زبردست ستائش کی۔
اس موقع پر لوک سبھا کے اسپیکر جناب اوم برلا، وزیر مملکت برائے داخلہ جناب جی کشن ریڈی، وزیر مملکت برائے امور خارجہ جناب وی مرلی دھرن، راجیہ سبھا کے نائب چیئرمین جناب ہری ونش، جسٹس این وی رمنّا، سپریم کورٹ کے جج جسٹس ناگیشور راؤ، سپریم کورٹ کے جج جسٹس آر سبھاش، سپریم کورٹ کے جج جناب اے سوریہ پرکاش، پرسار بھارتی کے چیئرمین اور سرکار کی مختلف وزارتوں اور محکموں کے سکریٹریوں کے ساتھ ساتھ معروف ماہر تعلیم جناب جے ایس راجپوت اور دیگر سرکردہ شخصیات بھی موجود تھیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ س ش ۔م ر
UN-3579
(Visitor Counter : 50
اسٹیل کی وزارت
ایس اے آئی ایل نے جنوری 2023 میں پیداوار میں اب تک کا سب سے زیادہ اضافہ درج کیا
خام اسٹیل کی پیداوار میں گزشتہ سال کے مقابلے میں متاثر کن اضافہ درج کیا گیا ہے
اسٹیل اتھارٹی آف انڈیا لمیٹڈ ، وزارت اسٹیل کے تحت ایک مہارتنا پی ایس یو ہے، جس نے جنوری 2023 میں ماہانہ پیداوار میں اب تک کا سب سے زیادہ اضافہ درج کیا ہے۔ جنوری 2023 میں خام اسٹیل کی پیداوار 1.72 ملین ٹن رہی، جو اب تک کی ماہانہ پیداوار میں بہترین کارکردگی کا مظاہرہ ہے، جس نے مارچ 2022 میں درج اضافہ کے مقابلے ایک متاثر کن اضافہ درج کیا ہے۔ ایس اے آئی ایل نے رواں ماہ گرم دھات اور قابل فروخت اسٹیل 1.8 میٹرک ٹن اور 1.61 میٹرک ٹن کی اب تک کی ماہانہ پیداوار میں زبردست اضافہ درج کیا ہے، جو مارچ 2022 میں درج ریکارڈ کے مقابلے بہترین کارکردگی کا مظاہرہ ہے۔
۔۔۔۔۔۔۔۔۔۔۔۔۔۔۔۔۔
ش ح۔ ع ح ۔ م ر
Urdu No. 1159
(Visitor Counter : 80
وزیراعظم کا دفتر
وزیر اعظم کی شری گرو گرنتھ صاحب جی کے پرکاش پرو پر لوگوں کو مبارکباد
نئی دہلی،19 اگست :
وزیر اعظم جناب نریندر مودی نے شری گرو گرنتھ صاحب جی کے پہلے پرکاش پرو کے مبارک موقع پر عوام کو مبارکباد پیش کی ہے۔
وزیر اعظم نے کہا ’’ گرو گرنتھ صاحب جی ہمیں خدمت ، ہمدردی اور ہم آہنگی سکھاتے ہیں۔ وہ ایک منصفانہ اور مساوی معاشرے کی راہ ہموار کرتے ہیں۔ یہ ہمیں کبھی بھی ناانصافی کے سامنے جھکنا نہیں سکھاتے ہیں۔ شری گرو گرنتھ صاحب جی کے پہلے پرکاش پرو پر نیک خواہشات۔
شری گرو گرنتھ صاحب جی پوری دنیا کو اپنی خالص تعلیمات سے منور کرتے ہیں۔
اس سے متاثر ہو کر عالمی سطح پر سکھوں نے کئی شعبوں میں اہم خدمات انجام دی ہیں۔ ان کی ہمت اور رحمدلی قابل ذکر ہے۔
شری گرو گرنتھ صاحب جی ہمیشہ انسانیت کی رہنمائی کرتے رہیں۔
بندرگاہوں، جہاز رانی اور آبی راستوں کی وزارت
قومی آبی گزرگاہ -1کے لئے ماحولیاتی سماجی اثرات کا تجزیہ
بندرگاہوں ، جہازرانی اورآبی گزرگاہوں کے مرکزی وزیر جناب سربانند سونووال نے آج راجیہ سبھا میں ایک تحریری جواب میں یہ اطلاع فراہم کی ہے۔
قومی آبی گزرگاہ-1کی صلاحیت اورگنجائش میں اضافے کی غرض سے ، جل مارگ وکاس پروجیکٹ  کے تحت ، ماحولیات ، سماجی اثرات اور مارکیت کے فروغ سے متعلق حکمت عملیوں کے بارے مین درج ذیل مطالعات کا انعقاد کیاگیاہے ۔
- قومی آبی گزرگاہ-1کی صلاحیت اور گنجائش میں اضافے کے لئے آئی ڈبلیو ٹی شعبے کے فروغ سے متعلق حکمت عملی اورمارکیٹ کے فروغ سے متعلق مطالعہ
- قومی آبی گزرگاہ-1کے کاروباری استعمال کے لئے منصوبے اورعمل آوری میں معاونت
- ڈولفن پرجہازرانی سے متعلق سرگرمیوں کے اثرات
- ماحولیاتی اور سماجی اثرات کے جائزے سے متعلق مطالعہ ، ماحولیات کے بندوبست سے متعقل منصوبہ اور بازآبادکاری سے متعلق منصوبہ عمل
- قومی آبی گزرگاہ-1کے لئے اثرات کے جائزہ اور بازآبادکاری سے متعلق عملی منصوبہ قومی آبی گزرگاہ-1 پرجل مارگ وکاس پروجیکٹ جے ایم وی پی کے تحت جون 2022تک 2151.45کروڑروپے خرچ کئے جاچکے ہیں ۔
اقتصادی امورسے متعلق کابینہ کمیٹی نے 5369.18 کروڑروپے  کی کل تخمینہ لاگت کے ساتھ اس پروجیکٹ کو منظوری دی ہے ، جب کہ اس پروجیکٹ کو مکمل کرنے کی آخری تاریخ 31دسمبر2023 ہے ۔
محنت اور روزگار کی وزارت
ای پی ایف او پے رول اعداد و شمار: ای پی ایف او نے اکتوبر 2022 میں 12.94 لاکھ اراکین کا اضافہ کیا
20 دسمبر 2022 کو ای پی ایف او کے ذریعہ جاری کردہ عارضی پے رول اعدادو شمار کے مطابق ای پی ایف او نے اکتوبر 2022 میں 12.94 لاکھ اراکین کا اضافہ کیا ہے۔ یہ اعداد و شمار گذشتہ برس کی اسی مدت یعنی اکتوبر 2021 کے مقابلے میں 21026 زائد ہیں۔ ان اعداد و شمار کے مطابق 2282 نئے اداروں نے ایمپلائز پروویڈنٹ فنڈس اور متفرقات تجاویز ایکٹ 1952 کے تحت اپنے ملازمین کے سماجی تحفظ کو یقینی بنانے کے لیے پہلی مرتبہ تعمیل شروع دی ہے۔
ماہ اکتوبر کے دوران شامل کیے گئے مجموعی طور پر 12.94 لاکھ اراکین میں سے تقریباً 7.28 لاکھ نئے اراکین پہلی مرتبہ ای پی ایف او کے سماجی سلامتی دائرے کے تحت آئے ہیں۔نئے اراکین میں 2.19 لاکھ اراکین کے ساتھ 18-21 برس کی عمر کے زمرے کے افراد کی تعداد سب سے زیادہ تھی۔ اس کے بعد 1.97 لاکھ اراکین 22-25 برس کی عمر کے تھے۔وہیں، شامل کیے گئے مجموعی اراکین میں سے تقریباً 57.25 فیصد 18-25 برس کی عمر کے زمرے کے تحت آتے ہیں۔
ماہ کے دوران، تقریباً 5.66 لاکھ اراکین ای پی ایف او سے باہر نکل گئے، تاہم ای پی ایف او کے ذریعہ احاطہ کیے گئے اداروں کے اندر اپنی نوکری بدل کر ای پی ایف او میں ازسر نو شامل ہوگئے اور حتمی نپٹارے کا متبادل منتخب کرنے کی بجائے اپنے فنڈ کو پچھلے ای پی ایف کھاتے سے چالو کھاتے میں منتقل کرنے کا متبادل منتخب کیا۔
پے رول اعداد و شمار کے صنف کے لحاظ سے تجزیہ سے اشارہ ملتا ہے کہ اکتوبر 2022 میں مجموعی طور پر 2.63 لاکھ خاتون اراکین کو شامل کیا گیا ہے۔ اس میں سے 1.91 لاکھ خواتین پہلی مرتبہ ای پی ایف او میں شامل ہوئی ہیں، جو مہینے کے دوران خاتون اراکین کی تعداد میں اضافہ کا تقریباً 72.73 فیصد ہے۔
ریاست کے لحاظ سے پے رول اعداد و شمار سے یہ بات نمایاں ہوتی ہے کہ اراکین کو شامل کرنے کے معاملے میں کیرلا، مدھیہ پردیش، جھارکھنڈ، وغیرہ جیسی ریاستوں میں ماہ بہ ماہ اضافہ دیکھا گیا ہے۔اکتوبر کے دوران خالص پے رول اضافہ کے معاملے میں سرکردہ پانچ ریاستوں کی تمام عمر کے زمروں کے درمیان مجموعی پے رول اضافہ میں تقریباً 60.15 فیصد حصہ داری ہے۔ اکتوبر کے دوران مہاراشٹر، کرناٹک، تمل ناڈو، دہلی اور ہریانہ نے تقریباً 7.78 لاکھ اراکین کا اضافہ کیا ہے۔
صنعت کے لحاظ سے پے رول اعداد و شمار کی زمرہ بندی سے اشارہ ملتا ہے کہ مہینے کے دوران خصوصاً دو زمروں یعنی ’ماہر خدمات‘ اور ’تجارتی-کاروباری اداروں‘ کی مجموعی اراکین اضافہ میں 48 فیصد حصہ داری ہے۔ گذشتہ مہینے کے صنعت کے لحاظ سے اعدادو شمار کا موازنہ کرنے سے ظاہر ہوتا ہے کہ ’اخباری اداروں‘، ’شکر‘، ’رائس ملنگ‘، وغیرہ جیسی صنعتوں میں زیادہ اراکین کو شامل کیا گیا ہے۔
چونکہ ڈاٹا جنریشن ایک مسلسل انجام دی جانے والی مشق ہے، اس لیے پے رول ڈاٹا عارضی ہے۔ لہٰذا ملازمین کے ریکارڈ کو تاحال بنانا ایک مسلسل انجام دیا جانے والا عمل ہے۔ پچھلے ڈاٹا کو ہر مہینے اپڈیٹ کیا جاتا ہے۔اپریل، 2018 سے، ای پی ایف او اکتوبر 2017 کے بعد کی مدت پر احاطہ کرتے ہوئے پے رول ڈاٹا جاری کر رہا ہے۔ ماہانہ پے رول ڈاٹا میں، آدھار توثیق شدہ آفاقی کھاتہ نمبر  کے توسط سے پہلی مرتبہ ای پی ایف او میں شامل ہونے والے اراکین ، ای پی ایف او کے احاطہ سے باہر نکلنے والے موجودہ اراکین اور وہ اراکین جو ای پی ایف او احاطہ سے باہرہوئے لیکن اراکین کے طور پر دوبارہ شامل ہوئے، کی تعداد کو خالص ماہانہ پے رول ڈاٹا حاصل کرنے کے لیے استعمال کیا جاتا ہے۔
ای پی ایف او، ایمپلائز پروویڈنٹ فنڈس اور متفرقات تجاویز ایکٹ 1952 کے دائرے میں آنے والی ملک کی منظم افرادی قوت کو پروویڈنٹ ، پنشن اور بیمہ فنڈس کےطور پر سماجی تحفظ کا فائدہ بہم پہنچانے کے لیے پابند عہد ہے۔
نائب صدر جمہوریہ ہند کا سکریٹریٹ
نائب صدرجمہوریہ نے مہاراشٹرمیں شاہ پور کے مقام پرہوئے افسوسناک حادثہ پر تعزیت کااظہار کیا
نائب صدرجمہوریہ ہند جناب جگدیپ دھنکڑ نے مہاراشٹر میں شاہ پو ر کے مقام پر ایک افسوسناک حادثہ میں جانوں کے اتلاف پر رنج وغم کااظہار کیا ہے۔ نائب صدرجمہوریہ نے زخمیوں کی جلد صحت یابی کے لئے دعا بھی کی ۔
ایک ٹویٹ میں نائب صدرجمہوریہ نے کہا ؛
’’مہاراشٹر کے شاہ پور میں ہوئے افسوسنا ک حادثہ میں جانوں کے اتلاف پر بہت دکھ ہوا ہے ۔ سوگوار کنبوں سے میری دلی تعزیت ۔ میں زخمیوں کی جلد صحت یابی کے لئے دعا گو ہوں ۔‘‘
ماحولیات، جنگلات اور موسمیاتی تبدیلی کی وزارت
ماحولیاتی معلومات، بیداری، صلاحیت سازی اور ذریعہ معاش پروگرام  مراکز اور ایکو- کلب عالمی یوم ماحولیات کی تقریبات سے قبل عوام کو لام بند کرنے کی مہم کے لازمی حصے کے طور پر لائف پر پیغامات پھیلا رہے ہیں
ماحولیات، جنگلات اور آب و ہوا میں تبدیلی کی وزارت  حکومت ہند نے مشن لائف پر زور دیتے ہوئے عالمی یوم ماحولیات 2023 کو منانے کا تصور کیا ہے۔ لائف کا تصور، ہندوستان کے عزت مآب وزیر اعظم نےپیش کیا تھا، جس کا مقصد افراد کی حوصلہ افزائی کے ذریعہ پائیدار زندگی کو فروغ دینا ہے تاکہ وہ اپنے طرز زندگی میں تبدیلی لاسکے اور اس میں وسائل کے ذمہ دارانہ اور شعوری طور پر استعمال پر زور دیا گیا تاکہ ماحولیات کا تحفظ ہوسکے۔
پورے ہندوستان میں لائف کے لیے وسیع پیمانے پر بیداری پھیلانے اور حمایت حاصل کرنے کے لیے، مشن لائف پر ایک ماہ طویل عوام کو لام بند کرنے کی تحریک اس وقت جاری ہے۔ ’’مکمل حکومت‘‘ اور ’’ مکمل سماج ‘‘ کے نقطہ نظر کے بعد، وزارت نے مشن لائف کے پیغام کو پھیلانے کے لیے مرکزی وزارتوں/ محکموں، ریاستوں/ مرکز کے زیر انتظام علاقوں کی حکومتوں/ انتظامیہ، اداروں، اور پرائیٹ تنظیموں کو لام بند کیا ہے۔ عوام کو لام بند کرنے کی جاری مہم کا مقصد 5 جون 2023 کو عالمی یوم ماحولیات منانے کے لئے لائف کے بارے میں پورے ہندوستان میں حمایت اور بیداری کو بڑھانا ہے۔